Les Libins - Wikipedia

# Les Libins

### Èn årtike di Wikipedia.

L' eglijhe des Libins

Les Libins (prononcî avou on longou I Lîbin; fr: Libin), c' est l' vî no do viyaedje k' esteut fwait del Basse-Libin et del Hôte-Libin. C' est èn ancyin ptit ban del Walonreye, divnou intité.

- Dimorants: 1590 (2004)
- Limero del posse:
  - asteure : 6890
  - Di 1969 a 1977 : 6910.
- Limero diyalectolodjike: Ne 24
- Arondixhmint: Li Tchestea.
- Sipotaedje: les Tchéns (so plaece : Tchins).

  Rime-rame: A Our, li diale î court; a Maissin, on l' ratind; a Anloe, on l' fote sol toet, a Viyance, on lyi fote so s' panse; a Transene, on lyi fote so s' schene; a Smu, on lyi fote so s' cou et ås Libins, on l' pind.
  Candjante : ... ås Libins, on fwait lancî pås Tchéns.

## [candjî] Nos di des plaeces des Libins

- Li Perijhea (so plaece Pèrijê).
- Les Troufreyes.
- Li Gros Bî.
- Li Marokin (plaece wice ki l' prumî sôdård di l' årmeêy francesse (on spahi marokin) fourit touwé tins del deujhinme guere daegnrece)
- Rowe do Curé.
- Li Cwårtî latén.
- Li Taesnire (la-minme : La Tachnîre)

## [candjî] A vey

Les Troufreyes : troufires, k' on-z î a saetchî al troufe disk' e 1950, ki sont divnowes ene Rezieve Naturele.

## [candjî] Tuzance walone

- Sicrijheu e walon : Albert Duchêne : a scrît des pices di teyåte divant l' guere di 40; mins il a stî touwé come rezistant tins del guere.
- Gazete coinrece : Nanesse, ki parexheut diviè 1930. Gn aveut des côps des rimas e walon. Metans :

  Kî çki mete des beas dvantrins ?
  C' est Frazeye Constantin.

Come totes les sfwaitès gazetes, elle ont djoké pask' i gn aveut ditrop di canlaedje so les djins.

- Imprimreye Duchêne, k' a-st eplaidî « L' Ardene foyowe », li seul live da Pierre-Joseph Dosimont e 1944.

## [candjî] Hårdeye difoûtrinne

Li gros bî (arimea so on rixhot d' Libin).

Prin del pådje «http://wa.wikipedia.org../../../l/e/s/Les_Libins_e73a.html»

##### Views

- Årtike
- Copene
- Modêye d' asteure

##### Cweri